Áno. Infikovaní ľudia môžu byť nákazliví skôr, než sa u nich objavia príznaky choroby. Človek teda môže roznášať vírus aj bez toho, aby trebárs kašľal či kýchal.
Šíriteľom môže byť osoba už približne dva dni predtým, ako sa u nej vôbec prejavia prvé príznaky. Ak je však niekto asymptomatický alebo jeho príznaky ustúpia, je možné, že ostáva pre okolie infekčným minimálne desať dní po pozitívnom teste.
Bezpríznakové šírenie nákazy môže byť dokonca častejšie, než sa pôvodne odhadovalo. Keď vedci skúmali ako vzniklo jedno z ohnísk nákazy v Singapure, ukázalo sa že 48 až 66 percent z 91 chorých sa nakazilo od človeka bez príznakov.